## Pravilnik o postupku homologacije motornih vozila na dva ili tri kotača s obzirom na zaštitu od neovlašte­ne uporabe TPV 206

### NN 114/2005 (28.9.2005.), Pravilnik o postupku homologacije motornih vozila na dva ili tri kotača s obzirom na zaštitu od neovlašte­ne uporabe TPV 206

# DRŽAVNI ZAVOD ZA MJERITELJSTVO

**2085**

Temeljem članka 275. stavak 3. Zakona o
sigurnosti prometa na cestama (»Narodne novine« broj 105/04), ravnatelj
Državnog zavoda za mjeriteljstvo donosi

## PRAVILNIK

### O POSTUPKU HOMOLOGACIJE MOTORNIH VOZILA NA DVA ILI TRI KOTAČA S OBZIROM NA ZAŠTITU OD NEOVLAŠTENE UPORABE TPV 206 (IZDANJE 00)(\*)

Članak 1.

Ovim se pravilnikom uređuje postupak homologacije motornih vozila kategorije L(1) s
obzirom na zaštitne naprave za sprečavanje neovlaštene uporabe.

Članak 2.

Tehnički zahtjevi u postupku homologacije
navedeni su u prilogu I. koji čini sastavni dio ovoga pravilnika, a postupak homologacije u člancima 7. – 9. Pravilnika o homologaciji tipa motornih vozila na dva ili tri kotača.

Članak 3.

Tijelo za homologaciju
vozila u smislu odredaba ovoga pravilnika je Državni zavod za mjeriteljstvo (u
daljnjemu tekstu: Zavod).

Članak 4.

Zavod će dodijeliti certifikat o homologaciji tipu vozila s obzirom na zaštitne naprave za
sprečavanje neovlaštene uporabe prema obrascu u dodatku 2 priloga III. ako te
naprave zadovoljavaju zahtjeve iz priloga I.

Članak 5.

Vozila s obzirom na zaštitne naprave za
sprečavanje neovlaštene uporabe mogu se homologirati,
uvoziti i stavljati na tržište ako zadovoljavaju zahtjeve ovoga pravilnika i
njegovoga priloga.

Članak 6.

Zavod može ovlastiti pravnu ili fizičku osobu za
obavljanje poslova tehničke službe ako ta osoba ispunjava sljedeće uvjete:

– da zadovoljava zahtjeve norme HRN EN ISO/IEC
17025 za osposobljenost ispitnih laboratorija za područje ispitivanja prema
zahtjevima ovoga pravilnika

– da može dokazati poznavanje metoda i postupaka
ispitivanja sadržanih u prilogu lI.

– da ima najmanje jednoga djelatnika školske
spreme VII/1 strojarskoga smjera.

Članak 7.

Ovaj se pravilnik objavljuje u »Narodnim
novinama«, a stupa na snagu danom prijma Republike Hrvatske u punopravno
članstvo Europske unije.

Klasa: 011-02/05-03/14

Urbroj: 558-04/12-05-1

Zagreb, 20. rujna 2005.

Ravnatelj

Državnog zavoda za mjeriteljstvo

**dr****. sc. Marijan Andrašec, dipl. ing**., v. r.

\_\_\_\_\_\_
(\*) Ovaj pravilnik preuzima sadržaj
Direktive Vijeća 93/33/EEC o zaštitnim napravama za sprečavanje neov laštene uporabe motornih vozila na dva ili tri kotača,
s uključenim izmjenama i dopunama u Direktovi
1999/23/EEC.

(1)
Definicija vozila i kategorizacija dani su u članku 2. praivlnika
o homologaciji i tipu motornih vozila na dva ili tri
kotača (»Narodne novine« br. 115/04).

PRILOG I.

PODRUČJE UPORABE,
DEFINICIJE, OPĆI I POSEBNI ZAHTJEVI

1.
PODRUČJE UPORABE

1.1.      Ovaj se
pravilnik primjenjuje na zaštitne naprave namijenjene za sprečavanje neovlaštene
uporabe motornih vozila na dva kotača sa ili bez bočne prikolice i motornih
vozila na tri kotača.

2.
DEFINICIJE

2.1       U svrhu
ovoga pravilnika:

2.2.      »homologacija tipa sastavnoga dijela« označava homologaciju tipa sastavnoga dijela s obzirom na zaštitu od
neovlaštene uporabe određenoga tipa vozila;

2.3       »tip
vozila« označava vozila koje se međusobno bitno ne razlikuju, posebno s obzirom
na sljedeće elemente:

2.3.1.   podatke o tipu vozila koje je
naveo proizvođač

2.3.2.   položaj i oblik dijela ili
dijelova vozila na koje djeluje zaštitna naprava

2.3.3.   tip zaštitne naprave;

2.4.      ‘zaštitna
naprava’ označava sustav namijenjen za sprečavanje neovlaštene uporabe vozila
prinudnim blokiranjem upravljača i/ili prijenosnika snage; taj sustav može:

2.4.1.   djelovati isključivo prinudno
na upravljač (naprava tipa 1);

2.4.2.   djelovati prinudno na
upravljač istodobno s napravom za isključivanje motora vozila (naprava tipa 2);

2.4.3.   kad je prednapet,
djelovati na upravljač istodobno s napravom za isključivanje motora vozila
(naprava tipa 3);

2.4.4.   djelovati prinudno na
prijenosnik snage (naprava tipa 4);

2.5.      ‘uređaj za
upravljanje’ označava napravu za upravljanje (upravljač ili kolo upravljača), glavinu
upravljača, dodatnu opremu ili sve druge sastavne dijelove koji neposredno
utječu na učinkovitost zaštitne naprave;

2.6.      ‘kombinacija’
označava jednu, posebno za tu namjenu predviđenu i proizvedenu, inačicu sustava
za blokiranje koji, kad je pravilno aktiviran, omogućava blokiranje toga
sustava;

2.7.      ‘ključ’
označava svaku napravu, konstruiranu i proizvedenu za aktiviranje sustava za
blokiranje, koji je konstruiran i proizveden tako da ga može aktivirati samo ta
naprava.

3.
OPĆI ZAHTJEVI

3.1.      Motorna
vozila na dva ili tri kotača, s iznimkom mopeda, moraju biti opremljena
zaštitnom napravom za sprečavanje neovlaštene uporabe koja zadovoljava zahtjeve
ovoga pravilnika. Kad je naprava namijenjena za sprečavanje neovlaštene uporabe
ugrađena na moped, ona mora zadovoljava zahtjeve ovoga pravilnika. Zaštitne
naprave namijenjene za sprečavanje neovlaštene uporabe koje su homologirane za motorna vozila kategorija M1 i N1 u skladu s Pravilnikom
TPV 113 također se mogu ugrađivati u motorna vozila na dva ili tri kotača.

3.2.      Zaštitna
naprava mora biti takva da:

3.2.1.   je potrebno isključiti je da
bi se vozilom moglo upravljati, voziti ili pomicati ga ravno naprijed;

3.2.2.   je potrebno, u slučaju
naprave tipa 4, učiniti je neaktivnom da bi se oslobodio prijenosnik snage. Ako
se ta naprava aktivira s upravljačkom napravom parkirne kočnice, ona mora
djelovati istodobno s napravom koja isključuje motor vozila.

3.2.3.   je moguće izvući ključ samo
kad je zatik u zaključanom ili otključanom položaju.
Mora biti isključen svaki međupoložaj ključa pri kojem postoji opasnost da zatik kasnije bude u zaključanom položaju, čak ako je ključ
za zaštitnu napravu uvučen.

3.3.      Zahtjeve iz
točke 3.2. treba moći ispuniti samo jednokratnim pokretom ključa.

3.4.      Zaštitna
naprava navedena u točki 3.1. i dijelovi vozila na koje djeluje moraju biti
konstruirani tako da ih je nemoguće na brzinu i bez privlačenja pažnje
otvoriti, onesposobiti ili uništiti, npr. pomoću
uobičajenoga jeftinog alata, opreme ili pribora koje je jednostavno sakriti.

3.5.      Zaštitna
naprava mora činiti dio izvorne opreme vozila (tj.
mora je ugraditi proizvođač vozila prije prvoga stavljanja u prodaju). Brava
mora biti čvrsto ugrađena na zaštitnu napravu. (Ako se brava može izvući
uporabom ključa nakon što se ukloni poklopac ili neki drugi držač, to nije u
suprotnosti sa zahtjevima).

3.6.      Blokirni sustav s ključem mora sadržavati najmanje 1 000
različitih kombinacija ključa ili broj kombinacija koji je jednak broju proizvedenih
vozila u jednoj godini, ako je on manji od 1 000. Ponavljanja neke kombinacije
kod vozila određenoga tipa vozila mora biti otprilike 1 prema 1 000.

3.7.      Kod ključa i
brave ne smije biti vidljiv.

3.8       Brava
mora biti konstruirana, proizvedena i ugrađena tako da se cilindar brave kad je
u zaključanom položaju ne može okrenuti momentom manjim od 0,245 daNm, i to samo s odgovarajućim ključem, i

3.8.1    kod cilindra brave sa zaticima, da nema više od dva jednaka susjedna otvora koji
djeluju u istome smjeru i da nema više od 60% jednakih otvora;

3.8.2.   kod cilindra brave s
lamelama, da nema više od dva jednaka susjedna otvora koji djeluju u istome
smjeru i da nema više od 50% jednakih otvora.

3.9.      Zaštitne naprave
moraju biti takve da, kad je vozilo u vožnji i dok motor radi, ne postoji
mogućnost slučajnog blokiranja koje bi moglo, posebno, ugroziti sigurnost.

3.10.    Zaštitna naprava tipa 1,
2 ili 3, kad je jednom uključena, mora moći izdržati bez ikakvog oštećenja
uređaja za upravljanje koje bi moglo ugroziti sigurnost, primjenu momenta od 20
daNm u oba smjera u statičkim uvjetima duž osi
osovine upravljača.

3.11.    Ako je zaštitna naprava
tipova 1, 2 ili 3, mora biti konstruirana tako da se upravljač može blokirati
samo pri kutu najmanje od 20° prema lijevo i/ili prema desno u odnosu na
položaj za ravnu vožnju naprijed, s iznimkom naprava konstruiranih za ugradbu
na tricikle i četverocikle.

3.12.    Zaštitna naprava, ako je
tipa 4, u blokiranom položaju ne smije sprečavati vrtnju pogonskog kotača pri
najvećemu momentu pogonskog motora.

4.1.      POSEBNI
ZAHTJEVI

4.1       Osim
općih zahtjeva navedenih u točki 3., zaštitna naprava također mora
zadovoljavati niže navedene posebne zahtjeve:

4.1.1.   u slučaju zaštitnih naprava
tipa 1 ili tipa 2, mora biti moguće aktiviranje blokiranja jedino pokretom
ključa, pri čemu se uređaj za upravljanje, prema definiciji u točki 2.5., mora
nalaziti u odgovarajućem položaju za postavljanje zatika
u odgovarajući otvor;

4.1.2.   u slučaju zaštitnih naprava
tipa 3, smije biti moguće prednapeti zatik samo posebnim djelovanjem korisnika vozila ili
djelovanjem zajedno s okretanjem ključa. Osim u slučajevima predviđenim u točki
3.2.3. i osim za tricikle i četverocikle, ne smije
biti moguće izvući ključ kad je zatik već bio prednapet.

4.2.      u slučaju
zaštitnih naprava tipa 2 i tipa 3, zahvat zatika ne
smije biti moguć kad se naprava nalazi u položaju koji omogućava pokretanje
motora vozila;

4.3.      kad je
zaštitna naprava tipa 3 pripremljena za aktiviranje, ne smije biti moguće
spriječiti njezino aktiviranje;

4.4.      zaštitna
naprava tipa 3 mora zadržati dobro radno stanje i mora posebno nastaviti
zadovoljavati zahtjeve navedene u točkama 3.8., 3.9., 3.10. i 4.3. nakon što se
izvrši 2 500 ciklusa blokiranja u oba smjera pri ispitivanju navedenom u
prilogu II.

PRILOG II.

POSTUPAK ISPITIVANJA NA
TROŠENJE ZAŠTITNE NAPRAVE TIPA 3

1.I
ISPITNA OPREMA

1.1.      Ispitna se
oprema sastoji od:

1.1.1.   naprave na koju se postavlja uzorak
uređaja za upravljanje koji je opremljen zaštitnom napravom prema definiciji u
točki 2.4. priloga I.

1.1.2.   sustava za uključivanje i
isključivanje naprave koji uključuje uporabu ključa;

1.1.3.   sustava konstruirana da omogućava
okretanje osovine uprav­ljača u odnosu na zaštitnu
napravu.

2.
POSTUPAK ISPITIVANJA

2.1       Uzorak
uređaja za upravljanje s ugrađenom zaštitnom napravom treba postaviti na
napravu navedenu u točki 1.1.1.

2.2.      Ispitni ciklus
sastoji se od sljedećih operacija:

2.2.1.   početni položaj:

zaštitnu napravu treba isključiti i osovinu upravljača postaviti u položaj koji
onemogućava aktiviranje zaštitne naprave;

2.2.2.   priprema za djelovanje:

zaštitna naprava priprema se za djelovanje uporabom ključa;

2.2.3.   uključivanje:

osovinu upravljača treba zakretati tako da moment koji djeluje na nju u
trenutku uključivanja zaštitne naprave iznosi 5,88 ± 0,25 Nm.

2.2.4.   isključivanje:

zaštitna se naprava isključuje uobičajeni sredstvima, pri čemu se moment
smanjuje do ništice kako bi se olakšalo isključivanje;

2.2.5.   povratni položaj:

osovinu upravljača treba okretati do položaja u kojem se onemogućava blokiranje
zaštitne naprave;

2.2.6.   okretanje u suprotnome smjeru:

operacije navedene u točkama 2.2.2., 2.2.3, 2.2.4 i 2.2.5 ponavljaju se, ali s
okretanjem osovine upravljača u suprotnome smjeru;

2.2.7.   razmak između dva uzastopna
aktiviranja naprave treba iznositi najmanje 10 sekunda;

2.3.      ciklus trošenja
ponavlja se toliko puta prema predviđenom u točki 4.4. priloga I.

PRILOG III.

Dodatak 1

Opisni dokument s obzirom na zaštitne naprave
namijenjene za sprečavanje neovlaštene uporabe za određeni tip motornog vozila na
dva ili tri kotača(treba priložiti uz zahtjev za homologaciju
tipa sastavnoga dijela kad je podnesen odvojeno od zahtjeva za homologaciju tipa vozila)

Br. narudžbe (dodjeljuje
podnositelj zahtjeva):…………………

Zahtjev za homologaciju
tipa sastavnoga dijela zaštitnih naprava namijenjenih za sprečavanje
neovlaštene uporabe za određeni tip motornog vozila na dva ili tri kotača mora
sadržavati podatke navedene u sljedećim točkama u dijelu A. priloga II.
Pravilnika o homologaciji tipa motornih vozila na dva
ili tri kotača:

– 0.1.

– 0.2.

– 0.4. do 0.6.

– 9.4.1

– 9.4.2 i, za:

– napravu tipa 1, u točkama 6.1. i 6.1.1.,

– napravu tipa 2 ili 3, u točkama 3.2.5. do
3.2.6.2., 6.1. i 6.1.1.,

–napravu tipa 4, u točkama 4.1. i 4.4.2.

Dodatak 2

|  |
| --- |
| Žig tijela za homologaciju |

Certifikat
o homologaciji tipa sastavnoga dijela s obzirom na
zaštitne naprave namijenjene za sprečavanje neovlaštene uporabe za određeni tip
motornog vozila na dva ili tri kotača

                                               Obrazac

Izvještaj
broj:…………… tehničke službe ………… datum ....……

Homologacija tipa sastavnoga dijela
broj: …………………...i zmjena/
dopuna br. …..

1.
Trgovačka oznaka ili naziv vozila: ………………….…….……......

2.
Tip vozila: ………………….………………….................................

3.
Naziv i adresa proizvođača: ………………….….……………….    .............................................................................................................

4.
Naziv i adresa proizvođačeva predstavnika (ako ga ima): …………
………………………………………………………………………

5.
Datum kad je vozilo dostavljeno na ispitivanje: ……………….....

6.
Homologacija tipa sastavnoga dijela je
dodijeljena/odbijena(1)

7.
Mjesto: ………….………….………….………….………….…….

8.
Datum:. ………….………….………….………….………….……

9.
Potpis: ………….………….………….………….………….……..

\_\_\_\_
(1)Prekrižiti što se ne primjenjuje

Pravilnik, NN 114/2005-2085